**ТЕХНИЧЕСКА СПЕЦИФИКАЦИЯ**

***„Осигуряване на самолетни билети за превоз по въздух на пътници и багаж при служебни пътувания в страната и чужбина за нуждите на Министерство на транспорта, информационните технологии и съобщенията”***

**І. Пълно описание на обекта на поръчката**

**1. Цел на поръчката**

Целта на настоящата обществена поръчка е сключването на договор от страна на Министерство на транспорта, информационните технологии и съобщенията след провеждане на вътрешен конкурентен избор по реда на чл. 82, ал. 4 от ЗОП, съгласно Рамково споразумение № СПОР-29/22.11.2019 г. за осигуряване на самолетни билети за превоз по въздух на пътници и багаж при служебни пътувания в страната и чужбина за нуждите на Министерство на транспорта, информационните технологии и съобщенията (МТИТС).

**2. Предмет на поръчката**

Закупуване на самолетни билети във всички категории на икономичната класа, както и в бизнес класа, за редовни двупосочни полети, и еднопосочни (при необходимост).

**3. Условия за ефективното изпълнение на поръчката**

**3.1. Осигуряване на удобни полети**

Изпълнителят по договора е задължен да осигурява:

- изгодни и удобни полети, във всички дни от седмицата;

- по вътрешни и международни линии, предимно в икономична класа;

- полети с минимален брой прекачвания и/или директни, до съответната дестинация и съобразени с условията на всяка получена от възложителя заявка;

- възможност за приемане на заявки в работно и извън работно време, включително през почивни и празнични дни, по 24 часа в денонощие, 365 дни в годината.

- по изключение, по изрична заявка от страна на възложителя, възможност за закупуване на самолетни билети за полети на нискотарифни авиокомпании, в случай на необходимост.

3.2. Реакция при получаване на заявка за осигуряване на самолетен билет

Изпълнителят се задължава да осигури бърза реакция след подаване на конкретна заявка за пътуване, като за всяко пътуване предложи оптимални маршрути с най-подходящи връзки при възможно най-ниската цена на пазара към момента на заявката.

Изпълнителят се задължава да осигури възможност за приемане на заявки в работно и извънработно време, включително през почивни и празнични дни, 24 часа в денонощие, 365 дни в годината.

**3.3. Сроковете за изпълнение на отделните дейности/задачи са както следва:**

1. при заявка за резервация на самолетни билети ИЗПЪЛНИТЕЛЯТ предоставя отговор на ВЪЗЛОЖИТЕЛЯ в срок до 2 (два) часа от подаването й; при бърза заявка, породена от възникнали извънредни обстоятелства и/или спешни случаи, включително такава, направена през почивните и празничните дни, срокът е до 1 (един) час от подаването й;

2. за издаване на билет до определената дестинация срокът е до 24 (двадесет и четири) часа от получаването на потвърждението на резервацията или потвърждение за одобрен вариант;

3. при отказ на ВЪЗЛОЖИТЕЛЯ да приеме отговора, получен въз основа на подадената заявка, ИЗПЪЛНИТЕЛЯТ е длъжен да представи ново предложение в срок до 1 (един) час от отказа с не по-малко от 2 (два) варианта за пътуване;

4. за възстановяване на сумите по неизползвани или частично използвани билети - не повече от 72 (седемдесет и два) часа от потвърждаване размера на сумите за възстановяване от съответната авиокомпания.

3.4. Конфиденциалност

Изпълнителят по договора, се задължава да гарантира пълна конфиденциалност на извършваните пътувания (дати, маршрути, превозвачи).

**3.5. Извънредни обстоятелства**

В случай на извънредни обстоятелства, независещи от възложителя, или лицата, за които е закупен билета, които не позволяват осъществяването на полета (неблагоприятни атмосферни условия, стачки на авиокомпании и др.), изпълнителят е длъжен да осигури безплатното презаверяване на билета на пътника за първия възможен полет по същия маршрут, при съгласие от страна на пътника или възложителя. В случай на невъзможност или несъгласие от страна на възложителя, изпълнителят осигурява безплатно пре-маршрутиране на пътника чрез алтернативен полет(и) или възстановява стойността на закупения билет.

### IІ. Основни дестинации

Основните дестинации, по които се извършват пътувания на служителите от министерството, са посочени в електронния образец на ценова оферта в СЕВОП, който е неразделна част от поканата за участие. Посоченият списък е примерен и не ангажира възложителя със закупуване на самолетни билети по изброените дестинации, нито го ограничава да закупува билети само в рамките на изброените дестинации, както в чужбина, така и в България.

### III. Срокове и места на изпълнение на услугите

* + - 1. Срокът за изпълнение на договора е до 22.11.2021 г. или до достигане на максимално допустимата стойност на договора в размер на прогнозната стойност или до сключване на договор въз основа на проведен вътрешен конкурентен избор съгласно Рамково споразумение по централизирана обществена поръчка за последващ период, в зависимост от това, кое от трите събития настъпи по-рано.

2. Изпълнителят следва да предлага маршрути, които са с най-подходящи връзки за съответните дестинации. В отговор на всяка заявка на възложителя трябва се предложат най-малко два варианта на превозвачи и маршрути с минимален брой прекачвания до съответната дестинация и съобразени с условията на всяка получена от възложителя заявка (вкл. часови диапазон) и/или директни маршрути. Отговорът на конкретна заявка (предложение) трябва да съдържа възможните варианти за реализиране на пътуването при заявените от възложителя условия (класа, категория и т.н.). Възложителят си запазва правото да избере съответен вариант, като потвърди заявката или да откаже възлагането й в случай, че нито един от предложените варианти не е подходящ по негова преценка. При искане на възложителя изпълнителят предоставя за конкретната заявка до 3 варианта на маршрути от 3 авиокомпании, в случаите, в които това е възможно.

1. **Места на изпълнение:** За резервациите на поръчаните от възложителя билети автоматично ще се изпраща електронен билет от сървъра на резервационната система на посочен от възложителя електронен адрес.

При необходимост, поискване от страна на възложителя или невъзможност за изпращане на електронен билет, поръчаните билети ще се доставят на местата, определени от индивидуалните възложители в договорите, сключени въз основа на рамковото споразумение

**IV. Цени и начин на плащане**

**ЦЕНИ**

1. При изготвяне на електронната ценова оферта участниците попълват 2 електронни образеца както следва:

- в първия образец с наименование „Ценова оферта: Основни дестинации (показател ФО1)“ участниците предлагат **пределни крайни цени** на самолетните билети по посочените в таблицата двупосочни дестинации в икономична класа, с включени всички тарифи, такси и данъци;

- във втория образец с наименование „Такса обслужване (показател ФО2)“ участниците предлагат **пределен размер на таксата за осигуряване на самолетен билет (такса обслужване)** за еднопосочно/двупосочно пътуване в икономична класа, съответно за континентални и за трансконтинентални полети.

Оферираният пределен размер на такса обслужване е за осигуряване на пътуване по дадена дестинация, независимо от броя на издадените за целта  самолетни билети.

**Така предложените пределни крайни цени на самолетните билети и цените на таксите за обслужване са максимални за периода на действие на договора.**

При посочване на пределните крайни цени на билети в икономична класа да се има предвид икономична класа при следните условия:

- с право на промяна на издаден билет срещу заплащане;

- без право възстановяване стойността на билета.

1. **Изпълнителят няма право да оферира крайни цени на самолетни билети и такса обслужване със стойности, които са по-високи от предложените от него по рамковото споразумение, а може да предложи същите или такива с по-ниски стойности.**
2. При изпълнение на договора, сключен въз основа на проведения вътрешен конкурентен избор, съгласно рамковото споразумение, изпълнителят е задължен да предлага в отговор на всяка конкретна заявка **най-ниските на пазара крайни цени, предлагани от авиокомпании към момента на подаване на отговора.** Предложението трябва да съдържа: авиокомпания; маршрут; класата, номера на полетите; часове на полетите и на престоя; единични цени на отделните елементи от цената и крайни цени, както и обща крайна цена; факти от значение за пътуването (летища, условия на тарифата, срок за потвърждаване на резервациите от индивидуалния възложител и др.). Общата крайна цена и нейните компоненти се доказват с разпечатка от резервационната система. При представяне на отговора (предложението) въз основа на заявката на възложителя, изпълнителят предлага цени, които не могат да надвишават предложените пределни крайни цени за самолетни билети в икономична класа съгласно ценовото му предложение по договора.
3. В случай, че към момента на изпращане на предложението за резервации, наличната на пазара крайна цена е по-ниска от посочената от него по Договора, изпълнителят се задължава да предложи билет на най-ниската пазарна цена, т.е. по-изгодната от двете за възложителя.
4. За дестинации, класи и категории, непосочени в ценовата оферта, която се намира в СЕВОП и е неразделна част от договора, сключен въз основа на рамковото споразумение, изпълнителят е длъжен да предлага при всяка конкретна заявка най-ниските на пазара крайни цени, предлагани от авиокомпании към момента на подаване на офертата от изпълнителя за съответната заявка. **Най-ниските крайни цени се доказват от изпълнителя при подаване на предложението чрез представяне на разпечатка от резервационната система, копие от BSP report, други документи и/или подробна информация от авиокомпаниите, предлагащи самолетни билети по конкретната дестинация.**
5. Цените на билетите се определят в лева за икономична/бизнес класа към момента на подаване на предложението от изпълнителя за съответната заявка. Изпълнителят е длъжен при определяне на цената да прилага всички валидни към датата на пътуването отстъпки на авиокомпаниите (седмичен престой, уикенд правило, сезонни отстъпки, минимален престой и други промоции), бонусни програми, както и преференциални условия, които авиокомпаниите предлагат въз основа на сключени споразумения.

**НАЧИН НА ПЛАЩАНЕ**

1. Плащането се извършва в български лева, по банков път, в срок до 10 (десет) дни след представяне на следните първични документи за издаден самолетен билет:

* фактура за стойността на такса обслужване и протокол за стойността на самолетния билет;
* копие/отрязък от агентския купон или еквивалент от други системи със същата информация на агентски купон;
* разпечатка на направената и потвърдена резервация с калкулация на крайната цена на билета, включваща и всички дължими такси;
* копие от BSP report за издадения билет, като първичен документ за отчетност или частичен запис на продажбите на агента към съответното ведомство (Specific Sales BSP report), или еквивалент от други системи със същата информация на BSP report.

2. В случаите, когато ВЪЗЛОЖИТЕЛЯТ е заявил билет от нискотарифна авиокомпания заплащането на издадения самолетен билет се извършва въз основа на следните първични документи:

* фактура за стойността на такса обслужване и протокол за стойността на самолетния билет;
* документ, потвърждаващ направената и потвърдена резервация, който съдържа най-малко номера на резервацията, името на пътника, датите и часовете на пътуването, началните и крайните дестинации и цената на билета (с отделно посочване на отделните компоненти на цената, включваща и всички дължими такси).